Komîteya Paştdayîşê  Keyeyanê Şehîdan a PKKyî derheqê şehadetê gerîla Hazale Kil a bi nameyê qodî Avesta Fîraz Herekol de ke 13ê gulana 2020î de şehîd bîye eşkerayîyêke weşanaye.
Eşkerayîya komîte wina ya: ''Menga gulane sey menga şehîdan yena zanayene. Na menge de bi eyan domananê çêran ê şarê ma seba azadîya Kurdîstanî cuya xo feda kerde. Nê çêran ra yew zî Avesta ya ke a serranê ciwanîye de seba pawitişê neteweyî û şarê xo canê xo feda kerd. Avesta 13ê gulana 2020î de Herêmanê Pawitişî yê Medya de nêweşîye ra tewra karwananê bêmergan bîye. Ma seba şehadetê embaza Avesta, Rayber Apoyî rê, keyeyê ci rê, şarê ma û embazanê ma rê serweşîye wazenê û şexsê na embaza ma ya şorişgêre de pêro şehîdanê menga gulabe yad kenê.
Embaze Avesta serra 2009î de şaristanê Dîlokî de serra xo ya qije de tewra gerîlayan bîye û xizmetê şarê kurdî kerd. Na dewaya xo ya têkoşînî de hetê dewleta tirke ra ameye tepiştene û kewte zîndan. La zîndan de zî şorişgêrîya xo ya seba xoverdayîşî dewam kerde.
Embaze Avestaya ke pê fikranê Rayber Apoyî têkoşîn kerd, pêro wezîfe û erkê xo ardî ca û V akur, Rojawan, Başûr û Rojhelatê Kurdîstanî de şarê xo rê xizmet kerd. Bi taybetî seba ke ciwananê  Başûrî vera îşxalê dewleta tirke hîşyar bikera zaf xîret kerd. Coka cinî û ciwanê Başûrî wayîrê şehîde Avesta vejîyenê.
Embaze Avesta tewr peyêne Endama Komîteya Şehîdan a PKKyî bîye. Embaze Avesta pê zerrînizmî, fedakarî û ruhê fedayî zerrîya embazanê xo de ca girewt. Şehîdbîyayîşê embaze Avesta na safhaya têkoşînî de seba Têgêrayîşê Azadîye û şarê ma dejên û giran o.  Ma soz danê aye ke ma şexsê embaze Avesta de wayîrê şahîdan bivejîyê û têkoşînê înan dewam bikerê.''
